Arien Lubbe gesels – romanza.co.za
Arien Lubbe gesels
by Romanza aan August 11, 2015 0 Kommentaar
Ons gesels met Arien Lubbe oor boeke, hoogtepunte in haar loopbaan en hoekom Maria se keuse haar eerste Romanza in vyf jaar is.
Arien Lubbe se MARIA SE KEUSE het in Augustus by LAPA verskyn.
Ag, ek wens ek kon vir jou ŉ opwindende antwoord gee. My skryftyd is beperk, al wanneer ek kan skryf, is in die nag wanneer my kinders slaap. Gewoonlik op my skoot in die kombuis en vakansietye het ek darem die see in die agtergrond. Die enigste vreemd wat ek jou kan bied, is dat ek nie by ŉ lessenaar skryf nie, maar altyd op my skoot.
My hoogtepunt sal seker altyd die dag wees wat Charlene (Hougaard, fiksie uitgewer by LAPA) my persoonlik gebel het om my in kennis te stel dat my eerste boek aanvaar is. Wat ŉ fantastiese oomblik. ŉ Sterk tweede is die boek-en-koek in Bloemfontein waarheen Romanza my genooi het.
Geen geheime! Dis harde werk, oorskryf en herskryf. Dis definitief nie so maklik soos wat mense dink nie, maar dis bitterlik lekker. Wyse woorde? Neem kennis van die kritiek/voorstelle wat jy kry wanneer Lapa terugvoering gee oor ŉ manuskrip wat jy ingestuur het. Dis goud werd. Lees, lees en lees!
Hierdie is jou eerste Romanza in vyf jaar? Was dit moeilik om weereens ŉ romanse te skryf?
My laaste boek by Lapa is in 2010 gepubliseer. In 2011 het ek twee manuskripte ingestuur vir Lapa, maar ek het nooit die finale veranderinge aangebring en terug gestuur nie. (Ek gaan dit wel nog doen in die onmiddellike toekoms.) Na my dogter se geboorte in 2003, kon ons nie weer suksesvol swanger raak nie en ons het dit na ŉ groot stryd aanvaar. Stel jou voor die algehele skok toe ek in 2011 onverwags swanger raak (my dogter was toe al 9). Dit was so ŉ groot ontnugtering dat ek glad nie kon konsentreer om te skryf of op enige iets anders nie. En daarna was dit doeke en min slaap. My hele lewe het verander en my skryftyd is nog steeds baie minder as in die begin, maar ten minste kan ek weer skryf. Dit was glad nie moeilik om die drade op te tel waar ek dit gelos het nie – net baie meer beplanning! (Jy het geen idee hoe lank ek al aan hierdie paragraaf werk nie met al die onderbrekings)
Wat het jy in die tussentyd geskryf?
Geen stories – net tjeks vir doeke en babapoeier.
My laptop, my horlosie en my slaapklere
Sophia Kapp, Chanette Paul, Madelie Human
Trevor Noah, Chanette Paul en my ma, Marieta Lubbe
Ek kan nie onthou waar ek dit gehoor het nie, maar lees soveel as moontlik van die genre wat jy skryf.
Ek lees nie sommer ŉ boek ŉ tweede keer nie. Vir een of ander rede kan ek elke boek onthou wat ek gelees het, maar nie ŉ dooie woord wat in my Biologie-boek was in skool nie. Maar daar is een boek wat ek al meer as een keer gelees het. Sarah du Pisanie se Vir twee koppies meel, dis die eerste boek wat ek gelees het en ook die rede hoekom ek so verknog is aan liefdesverhale.
Vertel ons vyf dinge wat nie in jou biografie is nie.
Hmmm, laat ek dink.
Ek is met ŉ Engelse man getroud wat my absolute teenpool is.
Ek het ŉ reeks Sondagskoolboeke vir ons kerk geskryf (Graad 1 – 6) – darem in samewerking met ŉ dominee!
Ek begin my oggende deur vir ŉ uur of meer te gaan oefen in die gimnasium. As ek verslaap of nie kan gaan nie, is ek knorrig vir die hele dag.
Ek is super sarkasties en baie mense vind dit moeilik om my te lees, wat ek natuurlik baie amusant vind, want ek sê wat ek dink ten alle tye.
Ek raak aggressief wanneer ek honger is.
Werk jy tans aan ŉ boek?
Ja, inteendeel, daar is meer as een wat vir my lê en wag.
Oe! Oe! Dis maklik, ŉ ‘female bodybuilder’. En nee, ek wil nie spiere bou wat Arnold Schwarzenegger na ŉ dogtertjie sal laat lyk nie. Net mooi, welgevormde spiere met ŉ lae liggaamsvetpersentasie.